text: Det må du samle i skoven
  11 december 2012 kl. 11.07
  Juletræet slipper du ikke for at betale for, men du må godt hente materialer til en juledekoration ganske gratis i skoven.
  Det gælder bare om at kende reglerne i naturbeskyttelsesloven.
  Nødder, bær, svampe, frø, kogler, blomster, urter, grene, kviste, mos og lav må indsamles i begrænset omfang og kun til privat brug.
  Kogler må kun tages fra skovbunden.
  I offentlige skove må man skære eller klippe grene af løvtræer, der er over 10 meter høje.
  I private skove skal du holde dig på vej og sti og må derfor kun indsamle, hvad du kan nå derfra.
  Statsskovene bruger som tommelfingerregel at man må tage, hvad man kan have i en plasticpose.
  
  Det må du ikke
  Der må ikke klippes eller skæres grene af nåletræer uden ejerens tilladelse, uanset træarten eller hvem der ejer skoven.
  Man må ikke medtage pyntegrønt fra pyntegrøntbevoksninger, heller ikke grønt der ligger spredt på skovbunden.
  Brænde og sanketræ må aldrig tages med hjem uden ejerens tilladelse.
  Juletræer må du heller ikke tage med hjem uden betaling.
  Kilde: Dansk Slovforening.
  